Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 561/14/6613	Žiar nad Hronom, 26.1.2015
EEČ : 2-52-25-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
stíhaného za prečin zanedbania povinnej výživy podľa § 207 ods. 1 Trestného zákona, na tom skutkovom základe, že hoci mu z ustanovenia § 62 a nasledujúcich Zákona o rodine číslo 36/2005 Z.z. v znení neskorších predpisov, vyplýva povinnosť vyživovať svojho syna mal. XXXXX , nar. XXXXX,  pričom táto povinnosť mu bola deklarovaná aj rozsudkom Okresného súdu Žiar nad  Hronom sp. zn. 6C  80/2013 zo dňa 30.09.2013, právoplatným dňa 25.10.2013, ktorým bol zaviazaný prispievať na jeho výživu sumou vo výške 50,-€ mesačne, vždy do 25 -teho dňa v mesiaci vopred k rukám matky XXXXX, nar. XXXXX, bytom XXXXX, XXXXX,  avšak obvinený si svoju vyživovaciu povinnosť v mieste trvalého bydliska a na miestach kde sa zdržiaval riadne a včas neplnil, čím mu za obdobie od  novembra 2013 až do súčasnej doby  vznikol dlh na výživnom vo výške 300,-€,

lebo zanikla trestnosť činu.

Odôvodnenie:

Uznesením povereného príslušníka OO PZ Banská Štiavnica ČVS:ORP-858/BS-ZH-2014 zo dňa 19.11.2014 bolo začaté trestné stíhanie a súčasne vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona, na vyššie uvedenom skutkovom základe.

Svedkyňa - poškodená XXXXX v prípravnom konaní uviedla, že otcom jej dieťaťa XXXXX, je XXXXX, ktorý je povinný na neho platiť výživné vo výške 50,-€ mesačne k jej rukám. Toto výživné si však riadne neplní od novembra 2013, pričom dňa 6.10.214 podala na neho trestné oznámenie, kde v tej dobe jej bol dlžný na výživnom 550,-€. Dňa 29.10.2014 jej zaplatil sumu 300,-€ a dňa 18.12.2014 sumu 150,-€ pričom od tej doby neuhradil nič. Následne pri výsluchu zo dňa 19.1.2015 XXXXX uviedla, že dňa 16.01.2015 jej XXXXX zaslal na účet 200,-€, čo je dlh na výživnom a v tej sume je uhradený už aj január.

Preštudovaním vyšetrovacieho spisu bolo zistené, že poštovou poukážkou zo dňa 29.10.2014 bolo zo strany obv. XXXXX uhradených300,-€ na adresu XXXXX. Výpismi z účtu XXXXX bolo ďalej zistené, že dňa 16.01.2015 obv. XXXXX zaslal na jej účet 200,- €. Zároveň bolo z vyšetrovacieho spisu zistené, že neplatenie výživného zo strany obv. XXXXX nemalo trvalo nepriaznivé následky pre jeho syna XXXXX.

Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Základnou podmienkou zániku trestnosti je skutočnosť, že páchateľ dodatočne splní svoju povinnosť v celom rozsahu. K zániku trestnosti nedôjde, ak povinnosť bola splnená len sčasti

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Na základe týchto skutočností som rozhodla tak, ako je uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Karin Valentová
prokurátorka